A ngábə́ bə́lə́ bod mə́ndá mə́ ákúmá á bə̄tísɔ̌n yā Yúda, a bələ́ fə bəzimbi, miǹgungúl míńyóyɔ́g mí bod á Yērúzalɛm. 14Éyə̄ bə́ ngakab məndá mə́ bod ná: ású Yúda: bədzóē yā bakúda, Adna ǹdzóe biwólō bí bod bakúda miǹtɛd mílɛ́, 15á mgbág dzīē, ǹdzóe Yehohanân, á ńlō bod bakúda miǹtɛd míbɛ̄ ai bakúda məwóm mwom, 16ényɔ́ á ngábə́ tsâ hálā Amasya, mɔ́n Zikri, ényɔ́ á ngāvə́ nyémēn ésīē Ńtondôbə ai biwólō bí bod bakúda miǹtɛd míbɛ̄; 17ású Bényamín, ǹyóyɔ́g mod bitá: Elyada, ǹtə́bə osú bod bakúda miǹtɛd míbɛ̄, bə́ bə̄gə́ eběn ai elâ. 18ényɔ́ ā tsāā válā, Yehozavad, mod bitá, a dzóege bod ǹtɛ̌d bakúda ai bakúda məwóm mwom[39]. 19É bod bə́ syê ǹkúkúmá bālá, təge láŋ ébá ńkūkúmá á ngātə́lē á miǹgungúl bə́tísɔ̌n yā Yúda ásə. Aladá ai Akhab.